**แอร์อินเดีย เที่ยวบินที่ 101** เป็นเที่ยวบินโดยสารของแอร์อินเดีย เดินทางจากบอมเบย์ไปยังลอนดอน โดยจอดพักที่เดลี, เบรุต และเจนีวา ในเช้าวันที่ 24 มกราคม ค.ศ. 1966 เวลา 8:02 CET ขณะกำลังเข้าใกล้เจนีวา อากาศยานโบอิง 707 ได้บินชนเข้ากับเขามงบล็องในประเทศฝรั่งเศส โดยอุบัติเหตุ เป็นผลให้ลูกเรือและผู้โดยสารทั้งหมด รวม 117 คน เสียชีวิต ในบรรดาผู้เสียชีวิตนี้รวมถึงโหมี ชฮันคีร์ ภาภา ผู้ก่อตั้งและประธานคณะกรรมการพลังงานปรมาณูอินเดีย

อุบัติเหตุเกิดขึ้นที่ไม่กี่ร้อยฟุตจากจุดที่อากาศยานล็อกฮีด 749 คอนสเตลเลชัน ของแอร์อินเดีย เที่ยวบินที่ 245 ตกใน ค.ศ. 1950

เหตุการณ์
---------

แอร์อินเดียเที่ยวบินที่ 101 จากบอมเบย์ไปลอนดอน ในวันที่เกิดเหตุให้บริการโดยเครื่องบินโบอิง 707 ทะเบียน *VT-DMN* ชื่อ *Kangchenjunga* The Pilot-In-Command was an 18-year veteran, Captain Joe T. D'Souza. หลังเดินทางออกจากบอมเบย์ เครื่องบินได้ลงจอดสองครั้งที่เดลี และเบรุต และขณะเกิดเหตุกำลังมุ่งหน้าไปยังเจนีวา ที่ระดับการบิน 190 (19,000 ฟุต (5,800 เมตร)) ลูกเรือได้รับคำสั่งให้ลดระดับลงสู่ท่าอากาศยานนานาชาติเจนีวาหลังเครื่องบินผ่านเขามงบล็อง กัปตันเครื่องลินคิดว่าเขาได้ขับผ่านเขามงบล็องมาแล้ว และได้เริ่มลดระดับเครื่องลงและบินชนเข้ากับมวลเขาสูงมงบล็องในประเทศฝรั่งเศส ใกล้กับ Rocher de la Tournette ที่ความสูง 4,750 เมตร (15,580 ฟุต) จากระดับน้ำทะเล ผู้โดยสารทั้ง 106 คน และลูกเรือทั้ง 11 คน เสียชีวิต

ทฤษฎีอื่น
---------

กล่องดำของเครื่องบินไม่ได้ถูกกู้คืน จึงไม่มีทางอื่นที่จะยืนยันได้ว่านักบินลดระดับลงก่อนที่จะถึงเขามงบล็อง เอกสารรั่วไหลบางฉบับเสนอว่าอากาศยานตกลงจากการเสียความดันอย่างรวดเร็ว (rapid decompression) ซึ่งเป็นผลจากการระเบิดของสินค้าในระวางบรรทุก เชื้อเพลิงของเครื่องกระจายเป็นบริเวณกว้างเกินกว่าที่จะมาจากการชนเข้ากับพื้นดิน

ผู้เสียชีวิต
------------

ในบรรดาผู้โดยสารทั้ง 117 รายที่เสียชีวิตมี โหมี ชฮันคีร์ ภาภา ผู้ก่อตั้งและประธานคณะกรรมการพลังานปรมาณูอินเดีย

เครื่องบิน
----------

เครื่องบินโบอิ้ง 707–437 VT-DMN บินครั้งแรกเมื่อวันที่ 5 เมษายน ค.ศ. 1961 และส่งมอบให้กับแอร์อินเดียเมื่อวันที่ 25 พฤษภาคม ค.ศ. 1961 ทำการบินรวม 16,188 ชั่วโมง 
เครื่องถูกตั้งชื่อว่ากันเจนชุงคา ซึ่งเป็นชื่อของยอดเขาสูงบริเวณพรมแดนประเทศอินเดียกับเนปาล

การค้นพบในภายหลัง
-----------------

ซากส่วนใหญ่ของเครื่องบินยังคงอยู่ที่จุดที่เกิดเหตุ ในปี 2008 นักไต่เขาคนหนึ่งได้ค้นพบซากของหนังสือพิมพ์อินเดียที่ระบุวันที่ 23 มกราคม ค.ศ. 1966 ตรงจุดที่เกิดเหตุ

เกรกอรี ดักลาส (Gregory Douglas) นักทฤษฎีสมคบคิด และผู้ปฏิเสธการฆ่าล้างเผ่าพันธุ์ชาวยิวของฮิตเลอร์ อ้างว่าได้สื่อสารทางโทรศัพท์กับอดีตเจ้าหน้าที่ซีไอเอ รอเบิร์ต คราวลีย์ ในปี 1993 และตีพิมพ์บทสนทนานี้เป็นหนังสือ *Conversations with the Crow* ในปี 2013 ในหนังสือนี้ ดักลาสเขียนว่าคราวลีย์ระบุว่าซีไอเอเป็นผู้รับผิดชอบการลอบสังหารภาภา เช่นเดียวกับนายกรัฐมนตรีอินเดีย ลาล พหาทูร ศาสตรี ในปี 1966 ห่างกันเพียงสิบสามวัน โดยมีจุดหมายเพื่อยับยั้งโครงการนิวเคลียร์ของอินเดีย

ในวันที่ 21 สิงหาคม ค.ศ. 2012 มีผู้ค้นพบกระเป๋าจดหมายทูตหนัก 9-กิโลกรัม (20-ปอนด์) ประทับตรา "On Indian Government Service, Diplomatic Mail, Ministry of External Affairs" (อยู่ในบริการของรัฐบาลอินเดีย, จดหมายทูต, กระทรวงการต่างประเทศ) และได้นำไปส่งมอบให้กับตำรวจที่ Chamonix เจ้าหน้าที่รัฐของสถานทูตอินเดียในปารีสได้รับกระเป๋าจดหมายนี้ไว้ในความดูแล และพบว่ากระเป๋านี้เป็นกระเป๋าจดหมายการทูต "ชนิด C" สำหรับหนังสือพิมพ์, วารสาร และจดหมายส่วนบุคคล กระเป๋าจดหมายชนิดนี้ได้ถูกยกเลิกไปแล้วในปัจจุบัน ในขณะที่ "ชนิด A" (ข้อมูลลับสุดยอด) และ "ชนิด B" (การสื่อสารทางการ) ยังคงใช้อยู่ ในบรรดาเอกสารที่พบในกระเป๋าจดหมายนั้นยังรวมถึงหนังสือพิมพ์ของ *The Hindu* และ *The Statesman* จากเดือนมกราคม ค.ศ. 1966, ปฏิทินของแอร์อินเดีย และจดหมายส่วนบุคคลที่จ่าหน้าถึงกงสุลใหญ่ประจำนครนิวยอร์ก C.J.K. Menon

ในเดือนกันยายน ค.ศ. 2013 นักไต่เขาชาวฝรั่งเศสพบกล่องโลหะที่มีตราของแอร์อินเดียใกล้กับจุดเกิดเหตุ ภายในกล่องมีทั้งทับทิม, แซฟฟายร์ และมรกต มูลค่ารวมกว่า €245,000, เขาได้นำกล่องนี้ไปส่งคืนแก่ตำรวจเพื่อหาเจ้าของโดยชอบธรรมต่อไป แต่เนื่องจากไม่สามารถหาเจ้าของโดยชอบธรรมของอัญมณีเหล่านี้ได้ ในเดือนธันวาคม ค.ศ. 2021 อัญมณีในกล่องจึงถูกแบ่งครึ่งระหว่างนักไต่เขาคนนี้ และกับคอมมูน Chamonix ซึ่งได้รับเงินไปฝ่ายละ €75,000

ในปี 2017 นักไต่เชาชาวสวิส Daniel Roche ผู้ซึ่งได้ไปค้นหาธารน้ำแข็งบอซง เพื่อหาซากจากแอร์อินเดียเที่ยวบิน 245 และ 101 ได้พบกับซากมนุษย์และซากเครื่องบิน ซึ่งรวมถึงเครื่องยนต์ของโบอิง 707 ในเดือนกรกฎาคม ค.ศ. 2020 มีผู้พบหนังสือพิมพ์จากปี 1966 ในสภาพดีเยี่ยม หลังธารน้ำแข็งละลาย

อ้างอิง
-------

1. 1 2 3 4  "The Air-India Disaster". *Flight International*: 174. 3 February 1966. เก็บจากแหล่งเดิมเมื่อ 25 September 2013. สืบค้นเมื่อ 21 December 2009.
2. 1 2  Sean Mendis (26 July 2004). "Air India : The story of the aircraft". *Airwhiners.net*. เก็บจากแหล่งเดิมเมื่อ 24 July 2016. สืบค้นเมื่อ 13 June 2013.
3. 1 2 3 4  Accident description  at the Aviation Safety Network
4. ↑  Haine, Colonel Edgar A. (2000). *Disaster In The Air* (ภาษาอังกฤษ). London: Cornwall Books. p. 147. ISBN 0-8453-4777-2.
5. ↑  Shukla, Srijan (27 July 2020). "Mystery of 1966 Air India crash, that killed nuclear pioneer Bhabha, is unravelling bit by bit". *ThePrint* (ภาษาอังกฤษแบบอเมริกัน). เก็บจากแหล่งเดิมเมื่อ 19 July 2022. สืบค้นเมื่อ 19 July 2022.
6. 1 2  Pither 1998, p. 291
7. 1 2  Patrick Bodenham (14 March 2014). "The mystery of Mont Blanc's hidden treasure". *BBC News*. เก็บจากแหล่งเดิมเมื่อ 13 August 2020. สืบค้นเมื่อ 13 July 2020.
8. ↑  Douglas, Gregory (2002). "Regicide: The Official Assassination of John F. Kennedy" (ภาษาอังกฤษ). Castle Hill Pub.
9. ↑  "Not Quite the Hitler Diaries - Gestapo Chief (Review)". *www.ihr.org*. สืบค้นเมื่อ 28 January 2023.
10. ↑  Douglas, Gregory. "Conversations With The Crow". สืบค้นเมื่อ 28 January 2023.
11. ↑  "Has an Alps Climber Traced Mystery Crash That Killed Homi Bhabha?". *News18*. 30 July 2017. เก็บจากแหล่งเดิมเมื่อ 28 October 2021. สืบค้นเมื่อ 9 May 2019.
12. ↑  "Diplomatic post bag from 1966 Indian plane crash found on Mont Blanc". *The Daily Telegraph*. 30 August 2012. เก็บจากแหล่งเดิมเมื่อ 3 December 2013. สืบค้นเมื่อ 28 November 2013.
13. ↑  "Agence-France-Presse". *Google.com*. เก็บจากแหล่งเดิมเมื่อ 26 February 2014. สืบค้นเมื่อ 22 February 2019.
14. ↑  "Indian diplomatic bag found after 46 years". *Firstpost.com*. 18 September 2012. เก็บจากแหล่งเดิมเมื่อ 28 November 2016. สืบค้นเมื่อ 27 February 2017.
15. ↑  "'Diplomatic bag' reaches New Delhi". *Deccan Herald*. 19 September 2012. เก็บจากแหล่งเดิมเมื่อ 23 February 2019. สืบค้นเมื่อ 27 February 2017.
16. ↑  "Climber finds treasure trove off Mont Blanc". Yahoo News Malaysia. AFP. 26 September 2013. คลังข้อมูลเก่าเก็บจากแหล่งเดิมเมื่อ 28 September 2013.
17. ↑  "Climber can keep $84,000-worth of jewels he found on Mont Blanc". *CNN*. 7 December 2021. เก็บจากแหล่งเดิมเมื่อ 9 December 2021. สืบค้นเมื่อ 7 December 2021.
18. ↑  Majumdar, Neera (24 January 2018). "Sabotage or accident? The theories about how India lost nuclear energy pioneer Homi Bhabha". *ThePrint.in*. เก็บจากแหล่งเดิมเมื่อ 12 December 2020. สืบค้นเมื่อ 7 September 2019.
19. ↑  "Indian papers resurfacing in French Alps could be from 1966 plane crash". *BBC News*. 13 July 2020. เก็บจากแหล่งเดิมเมื่อ 13 July 2020. สืบค้นเมื่อ 13 July 2020.

### บรรณานุกรม

* Pither, Tony (1998). *The Boeing 707 720 and C-135*. England: Air-Britain (Historians) Ltd. ISBN 0-85130-236-X.
* Rey, Françoise (2013) [1991]. *Crash au Mont-Blanc, les fantômes du Malabar Princess et du Kangchenjunga* (ภาษาฝรั่งเศส). Chamonix: Le Petit Montagnard. ISBN 978-2-9542720-9-2.

แหล่งข้อมูลอื่น
---------------

* Final Report (Archive) – Bureau d'Enquêtes et d'Analyses pour la Sécurité de l'Aviation Civile (ในภาษาฝรั่งเศส)
* Cockburn, Barbara. "Air India 707 crash wreckage on Mont Blanc". *Flight International*. 24 มกราคม 2009.